laion/Wikipedia-Exotic huggingface dataset:
בקסלי (רובע)

רובע בֶּקְסְלִי של העיר לונדון (באנגלית: The London Borough of Bexley , ‏האזנה‏Ⓘ‏) הוא אחד מרובעי לונדון הנמצא במזרח העיר לונדון. רובע בקסלי גובל ברובע ברומלי בדרומו, רובע גריניץ' במערבו, ונהר התמזה בצפונו (מעבר לנהר, מצפון לרובע נמצאים הרבעים בארקינג ודאגנהאם והברינג. ממזרח לרובע נמצא רובע דאטפורד שבמחוז קנט. הרובע כולל את השכונות: ארית' בארנהרסט בארנס קריי בלוודיר בלקפן בקסלי - שכונה המכונה לעיתים "בקסלי הישנה" (Old Bexley) או "כפר בקסלי (Bexley Village) בקסלי הית' וולינג לאמורביי לונגלנדס נורת' קריי סאלד גרין פאלקון ווד פוטס קריי קרייפורד רובע בקסלי נוסד בשנת 1965 בעקבות חוק השלטון בלונדון 1963 לאחר איחוד הרובע המוניציפלי של בקסלי, הרובע המוניציפלי של ארית', הרובע העירוני קרייפורד וחלק מהרובע העירוני צ'יסלהאסט וסיקאפ (חלקו האחר של רובע עירוני זה הפך לחלק מרובע ברומלי). אף שרובע בקסלי מצוי בסמוך ללונדון הפנימית הצפופה, ברובע מצויים שטחים פתוחים רבים ופארקים רבים. ברובע מצוי קצהו של רכס הגבהות המקיף את דרום לונדון. רכס גבעות זה כוללת את גבעת שוטרז (בגבול הרובע עם רובע גריניץ'). במהלך המאה ה-19, עת החלו העיירות באזור הרובע לגדול, נותרו ביניהן שטחים פתוחים רבים. שטחים אלה כוללים את אזור הריסות מנזר לסנס והיערות סביבות (המכונים "לסנס הית'" - Lessness Heath ו"יערות המנזר" - "Abbey Wood"). שטחים ציבוריים נוספים הם נורת'מברלנד הית' (Northumberland Heath) דרומית לארית', פארק דאנסון (Danson Park), והול פלייס (Hall Place). מרבית תושבי הרובע שייכים לכנסייה האנגליקנית, אולם קיימות ברובע מספר כנסיות של קהילות נוצרים קתולים וכן כנסיות בפטיסטיות, אחוות פלימות' ומתודיסטיות. אין ברובע בתי כנסת. ברובע מצויות מספר כנסיות מימי הביניים (המאה ה-12), בהן כנסיית פאולינוס הקדוש (St Paulinus) שבקייפורד (Crayford), כנסיית יוחנן המטביל שבארית' (Erith), כנסיית מרים הבתולה הקדושה שבבקסלי (Bexley) וכנסיית כל הקדושים בפוטס קריי (Foots Cray) - שתי האחרונות שוקמו במאה ה-19. ברובע ממוקמות מכללת סידקפ לאמנות ומכללת רוז ברופורד. הרובע מחולקת ל-21 אזורי בחירה (wards). בבחירות שנערכו ב-4 במאי 2006 זכתה המפלגה השמרנית ב-55 מהמושבים במועצת הרובע (מפלגת הלייבור נותרה עם 9 מושבים בלבד). לבקסלי שתי ערים תאומות: צרפת אברי, צרפת גרמניה ארנסברג, גרמניה מדיה וקבצים בנושא בקסלי בוויקישיתוף אתר האינטרנט הרשמי של בקסלי מרכז הארכיב של בקסלי ההיסטוריה של בקסלי אתר קהילת בקסלי חלוקת הרובע לאזורי בחירה
בית נתיף

בֵּית נָתִיף (בערבית بيت نتّيف; מוכר בעברית גם בשם בית נטיף) היה כפר ערבי גדול בעמק האלה, בגבול הרי יהודה ושפלת יהודה, כ־20 קילומטרים מערבית לבית לחם וכ־7 קילומטרים דרומית להר־טוב, בגובה 420 מטר מעל פני הים. במלחמת העצמאות נכבש הכפר ותושביו נמלטו. במפה (ישראל 1:50,000) המקום מכונה חָרְבַּת בֵּית נָתִיף. בתקופת המנדט הבריטי היה הכפר שייך לנפת חברון, מחוז ירושלים (1945). על פי סקר הכפרים 1945 בארץ ישראל שטחי אדמותיו היו 44,587 דונם, ובשנת 1945 הוא מנה 2,150 נפשות. הכפר נועד להשתייך למדינה הערבית על פי תוכנית החלוקה. בסמוך לבית נתיף עברה מחלקת הל"ה שיצאה מהר־טוב כדי לסייע לגוש עציון הנצור ולתגבר אותו בלוחמים ובאספקה, אור ליום 16 בינואר 1948 המחלקה התגלתה בדרכה על ידי ערבים מהכפר צוריף, כותרה על ידי המוני ערבים מהסביבה וכל לוחמיה נפלו בקרב שנמשך כל היום. כ־6 קילומטרים דרומית מזרחית לבית נתיף נמצאת היום "גבעת הקרב", מקום הקרב האחרון של מחלקת הל"ה. במהלך מבצע ההר ב־21 באוקטובר 1948 נכבש הכפר, ותושביו נמלטו לכיוון בית לחם וחברון. לאחר כיבוש הכפר, שימשו בתי הכפר כמקום מגורים עבור חברי קיבוץ נתיב הל"ה בימיו הראשונים. לאחר שאלו עברו לבתים החדשים שהקימו, היה במקום מחנה צבאי במשך שנים אחדות. באדמות הכפר הוקמו היישובים נווה מיכאל, אביעזר ונתיב הל"ה. חורבות הכפר מצויות עד היום בגבעות שבין בית שמש לנתיב הל"ה. החל משנת 2005 מתנהל מאבק של תושבי בית שמש ורשות הטבע והגנים להפיכת האזור לגן לאומי ולא להפוך את המרחב לשכונות חדשות של העיר. המאבק נכשל, וב־2015 החלה בניית שכונת רמת בית שמש שלבים ד' וה' באזור חורבות הכפר. בחפירות ארכאולוגיות שנערכו במקום בשנים 1933–1934 נמצאו פסיפסים, פסלים וצלמיות שזוהו לראשונה כקבוצה באתר זה. הקבוצה כונתה "צלמיות בית נטיף". צלמיות אלה מתאפיינות בעיצוב פנים סכמטי וחסר הבעה. כן נמצאו בורות מים. הממצאים מתוארכים למאה ה־3 עוד נתגלה כי הכפר היה עיר מחוז בתקופת בית שני, אשר הוחרבה על ידי אספסיאנוס, אז הוקם במקום היישוב הרומי בית לתפא. מקום החפירות אבד, ונתגלה מחדש ב־2020. מדיה וקבצים בנושא בית נתיף בוויקישיתוף Boaz Zissu & Eitan Klein, "A Rock-Cut Burial Cave from the Roman Period at Beit Nattif, Judaean Foothills", Israel Exploration Journal 61(2), 2011, pp. 196-216 נתונים מסקר הכפרים (1945), שהוצגו מחדש בספר Hadawi, Village statistics 1945, Classification of Land and Area Ownership in Palestine, Beirut, 1970, ומהספר נסרקו לאתר PalestineRemembered.com. נגה קדמן, בצדי הדרך ובשולי התודעה, ספרי נובמבר, 2008, עמ' 146. כל־מקום, פנקס כיס להכרת הארץ, הוצאת מטכל/אכא, ענף השכלה, אוגוסט 1953 בערך: "בית נטיף" עמ' 41 צבא ישראל מתקדם בהרי יהודה – נכבש בית נטיף, כפר רוצחי הל"ה, דבר, 22 באוקטובר 1948 צפריר רינת, רגע לפני שהורסים את ביתם הפורח של הצבי, השועל והחנקן, באתר הארץ, 13 ביולי 2005 ניר חסון, בית שמש החדשה מאיימת להרוס את עתיקות בית שמש, באתר הארץ, 13 במרץ 2015 יורי ילון, מפעל בן כ־1,700 שנה לייצור נרות חרס נחשף בבית שמש, ישראל היום, 14 בדצמבר 2020
כלכלת אקוודור

הענף הכלכלי העיקרי בכלכלת אקוודור הוא עדיין החקלאות, כמו כן יש באדמת אקוודור נפט בכמויות מסחריות ולמעלה ממחצית מכמות הנפט הנשאבת באקוודור מיועדת ליצוא והיא משמשת מקור עיקרי להכנסות במטבע חוץ. בדרום המדינה מגדלים קקאו, בננות, אורז וטבק. ברמה המשתרעת בין שני רכסי הרי האנדים (הקורדילרות) מגדלים קפה, תירס, תפוחי אדמה ופירות. באקוודור יש תעשייה מפותחת של מוצרי עץ ייחודיים, ומצויים בה מספר מיני עצים ייחודיים כמו הכינין והבלזה. בנוסף קיימים באקוודור מחצבי טבע כמו זהב ונחושת. מרכז התעשייה במדינה הוא העיר גואיאקיל, שבה גם נמל גדול. בגוויקיל יש מפעלי פלדה, האוניות, המשקאות והעץ. ערי מסחר מרכזיות וחשובות הן ריובמבה וקונקה (kuenka). רמת המחירים באקוודור היא מהנמוכות ביותר בדרום אמריקה. התיירות הולכת ותופסת מקום בכלכלה ומהווה פוטנציאל להגדלת ההכנסות במט"ח. עלות המחיה למבקר הזר היא זולה ונוחה, וזאת למרות שקיימת דיפרנציאציה במחירים בין זרים למקומיים. מחירי כניסה לפארקים לאומיים, טיסות, רכבות ומלונות כפולים מהנגבים מהמקומיים. סדרת רעידות אדמה חזקות בשנת 1987 הביאה להרס 40 ק"מ של צינורות נפט, להפסדים כלכליים עצומים ונזק אקולוגי. לתנודות במחירי הנפט העולמיים יש השפעה מכרעת על מצב הכלכלה. ירידת מחירי הנפט בשנים 1997–1998, יחד עם תופעת שיטפונות האל ניניו שתקפה את המדינה והשמידה את יבולי הקפה והבננות, הביאו למשבר כלכלי חמור, כאשר כתוצאה ממנו נטשו את המדינה כ-400,000 אזרחים. הממשלה נקטה צעדים קריטיים, הגדילה באופן חד את ההוצאה הממשלתית והגירעון התקציבי, ותוך אינפלציה של 52% ופיחות המטבע המקומי ב-65% אחוז הצליחה לייצב את הכלכלה. תוצר לנפש: 4,300$ לשנה סך הכול יצוא: 4 מיליארד דולר. מתוכו 40% לארצות הברית. 7% לקולומביה, 6% לאיטליה, 3% לצ'ילה. סה"כ יבוא: 2.6 מיליארד דולר. ענפי יצוא עיקריים: נפט, בננות, שרימפס, קפה וקקאו מגזרים כלכליים עיקריים: 14% חקלאות 50% שירותים 36% תעשייה מדיה וקבצים בנושא כלכלת אקוודור בוויקישיתוף הבורסה הלאומית בקיטו - האתר הרשמי ענת ציפקין, "כלכליסט" ו-ynet, אקוודור נהפכה חדלת פירעון - פעם שנייה בעשור, באתר ynet, 13 בדצמבר 2008 ערך זה הוא קצרמר בנושא כלכלה ובנושא אמריקה הדרומית. אתם מוזמנים לתרום לוויקיפדיה ולהרחיב אותו.
פונקציה שלמה

באנליזה מרוכבת, פונקציה שלמה היא פונקציה הולומורפית בכל המישור המרוכב. דוגמאות בסיסיות לפונקציות שלמות הן הפולינומים המרוכבים, פונקציית האקספוננט המרוכבת וסכומים, מכפלות והרכבות שלהם. הפונקציות הטריגונומטריות וההיפרבוליות גם הן פונקציות שלמות, אך הן וריאציות על הפונקציה האקספוננציאלית (כפי שניתן לראות מנוסחת אוילר). כל פונקציה שלמה ניתנת לייצוג על ידי טור טיילור שמתכנס בכל מקום במישור המרוכב. פונקציות דוגמת הלוגריתם או השורש אינן שלמות (יתר על כן, אלו הן פונקציות רב ערכיות). משפט חשוב העוסק בפונקציות שלמות הוא משפט ליוביל: פונקציה שהיא שלמה וחסומה היא בהכרח קבועה. משפט זה משמש להוכחה אלגנטית של המשפט היסודי של האלגברה. המשפט הקטן של פיקארד מרחיב את משפט ליוביל: כל פונקציה שלמה שאינה קבועה מקבלת כל ערך במישור המרוכב, פרט אולי לערך אחד (למשל, פונקציית האקספוננט מקבלת כל ערך פרט ל-0). אחד הנושאים המרכזיים בתורת הפונקציות השלמות הוא הקשר בין קצב הגידול של הפונקציה, לבין התפלגות האפסים שלה. את קצב הגידול מודדים באמצעות הסדר,   ρ = lim sup log ⁡ ( log ⁡ M ( r ) ) log ⁡ r {\displaystyle \ \rho =\limsup {\frac {\log(\log M(r))}{\log r}}} , כאשר   M ( r ) = max | z | = r | f ( z ) | {\displaystyle \ M(r)=\max _{|z|=r}{|f(z)|}} . פונקציה מסדר   ρ {\displaystyle \ \rho } גדלה, בקירוב, כמו   e | z | ρ {\displaystyle \ e^{|z|^{\rho }}} . הסדר הוא תמיד מספר ממשי בין 0 לאינסוף, וכל אפשרות כזו (לרבות הקצוות) עשויה להתקבל. לנגזרת יש אותו סדר כמו לפונקציה עצמה. פונקציה שלמה, באתר MathWorld (באנגלית) Lectures on Entire Functions, B. Y. Levin ערך זה הוא קצרמר בנושא מתמטיקה. אתם מוזמנים לתרום לוויקיפדיה ולהרחיב אותו.
בשר עוף

בשר עוף הוא בשר למאכל שמקורו בעופות, ובעיקר בתרנגול הבית, תרנגול הודו וסוגים נוספים של פסיוניים כמו שליו וחוגלה. בלשון הדיבור קרוי בשר זה "עוף". בשר העוף נחשב לרוב קל להכנה, ואינו דורש עיבוד מיוחד (כמו יישון בבשר בקר). במינוח "בשר עוף" מקובל להתייחס בעיקר לתרנגול הבית. הנפוצים שבעופות המאכל הם תרנגולות, ברווזים, אווזים, תרנגולי הודו, טווסים, יונים ושליו. בשר העוף נחלק למספר נתחים: חלקים פנימיים לב כבד טחול ריאות "קורקבן" - כינוי לקיבת השרירים כנפיים - בגריל, גם ברוטב, כמו כנפי באפלו (אנ') חזה - נתח זה משמש לרוב להכנת שניצלים, מאכלים מוקפצים ועוד. דל בשומן ודורש בישול קצר או טיגון. כרעיים - זהו צירוף של שוק וירך מחוברים. נקרא בסלנג "רבע עוף". שוקיים - (פולקע) חלק שומני פחות, מכוסה עור. מכיל עצם. ניתן לבישול וצלייה. ירכיים - חלק שומני, מכוסה עור. מכיל עצמות. מחלק זה ניתן להוציא את העצמות והעור, והבשר שנשאר מכונה בסלנג: "פרגיות". הפרגיות הן בשר מצוין לצלייה, כנתח או על שיפודים. גרון - מעין נתח דל מאוד בבשר, משמש בעיקר למרק. גב - עמוד השדרה של העוף והעצמות המחוברות אליו - משמש להכנת מרק בלבד. זנב - בתרנגולי הודו, נתח שומני מאוד המתאים לצלייה בתנור. בשר עוף נאכל בדרך כלל לאחר בישול. בשר עוף שאינו מבושל עשוי להכיל חיידקי סלמונלה. ישנן מספר דרכים מקובלות להכנת בשר העוף למאכל: שליקה, אפייה, צלייה או טיגון. ניתן לבשל עופות בשלמותם (לאחר הוצאת חלקי הפנים), מפורקים או טחונים. לבישול העוף בשלמותו מתאימות שליקה, אפייה וצלייה. עוף שלם ניתן גם למלא. עוף מפורק וחלקי פנים ניתן לבשל גם על ידי טיגון. בשר עוף טחון מתאים בעיקר לשליקה או צלייה, בדרך כלל כקציצות או כמילוי לנקניקיות. תעשיית העופות משתמשת בזרזי גדילה ותרופות המכילות ארסן שאינו אורגני. ארסן הוא חומר רעיל, ואכילת עוף שגודל בצורה זו גורמת להצטברות כמויות גדולות של ארסן בכבד וברקמות השומניות. התוצאה במינון מצטבר עלולה להתבטא במחלות לב וכלי דם, בסרטן, בפגיעה במערכת העיכול ובתפקוד המנטלי והקוגניטיבי. הרשויות במרבית מדינות העולם מתירות שימוש בתרופות אלו, ולכן לעיתים קרובות נמצא בבדיקות מעבדה ריכוז גבוה של ארסן בבשר עוף. כיום אסור על פי חוק במדינת ישראל להשתמש בזרז גדילה לעופות המכיל ארסן. בתורה ניתנה רשימה של עופות אסורים באכילה, וכל היתר הותרו. במשך הדורות נשכח זיהויים של חלק מהעופות האסורים והתעוררו ספקות לגבי עופות שונים. בשל הבלבול ניתנו בספרות ההלכה סימנים שונים לזיהוי עופות טהורים, כך למשל נמסר כי עופות דורסים אסורים כולם, וכן סימנים נוספים. בסופו של דבר נקבע בהלכה כי כל עוף שאין מסורת רצופה על אכילתו אסור באכילה. הכנתו של עוף לאכילה מצריכה שני שלבים: שחיטה לפי כללי ההלכה. הכשרת הבשר באמצעות מליחתו או צלייתו. מדיה וקבצים בנושא בשר עוף בוויקישיתוף פרויקט חלוצי - בשר עוף מתורבת בישראל פרויקט חדש בישראל – בשר עוף מיוצר "במעבדה" (ללא צורך בשחיטה) בפורום בחדרי חרדים מדריך לפירוק חזה עוף, סרטון הדרכה מאתר המחלקה לפיתוח פדגוגי טכנולוגי. נטע אחיטוב, כל הרעל שמסתתר בבשר שאנחנו אוכלים, באתר הארץ, 13 ביולי 2012 ריכוזי ארסן בבשר עוף בארצות הברית (באנגלית). יפה שיר-רז, משרד החקלאות מאשר: יש רעל בעוף שלכם, באתר ynet, 8 בדצמבר 2006. עמיר קורץ ויוני שדמי, מי שם ארסן בעוף שלי, באתר כלכליסט, 30 במאי 2009.
נבחרת קפריסין הצפונית בכדורגל

נבחרת הרפובליקה הטורקית של צפון קפריסין בכדורגל לגברים היא נבחרת הכדורגל של צפון קפריסין הנמצאת בשליטת טורקיה ונפרדת מנבחרתה של מדינת קפריסין. מאחר שאינה מייצגת מדינה, נבחרת זו חברה בקוניפ"א אך לא חברה באופ"א או בפיפ"א ולכן לא משתתפת בגביע העולם בכדורגל או באליפות אירופה בכדורגל. הנבחרת החלה את משחקיה הראשונים רק בשנת 1962, כאשר לאורך השנים שיחקה מול נבחרות כגון טורקיה, ערב הסעודית, קירגיזסטן ולוב. נכון ל-2008, לפי דירוג ELO לנבחרות (הדירוג המקביל לדירוג פיפ"א והמכיל גם נבחרות שאינן חברות באף ארגון), ממוקמת צפון קפריסין במקום ה-100, ובכך מקדימה לא מעט נבחרות החברות בפיפ"א וכן היא הנבחרת המדורגת בכירה ביותר, מבין הנבחרות שאינן חברות בפיפ"א. התאחדות הכדורגל של הרפובליקה הטורקית של צפון קפריסין הוקמה בשנת 1955 בתוצאה מפרישת קבוצות בעלות זיקה לאומית טורקית מתחרויות וטורנירים כלל-קפריסאיים. בשנת 1962 שיחקה הנבחרת של צפון קפריסין את משחקה הבינלאומי הראשון, מול נבחרת המדינה היחידה שהכירה בקיומה של הישות הצפון-קפריסאית - טורקיה (משחק שנגמר בניצחון טורקי 5-0). באותה שנה, קיבלה הנבחרת אישור מפיפ"א המאשר לה להתחרות נגד נבחרות של מדינות קיימות החברות בפיפ"א, אך לא במסגרת טורניר תחרותי בהנהלת פיפ"א או המוכר על ידי הארגון, אישור התקף גם כיום. צפון קפריסין השתתפה במשחקים האיסלמיים בשנת 1980 באיזמיר, הטורניר הראשון בתולדות הנבחרת. הנבחרת הפסידה 5-0 לטורקיה. שאר התוצאות היו הפסד 2-0 לערב הסעודית, ניצחון 2-1 על מלזיה ותיקו 1-1 מול לוב. בשנת 2006 השתתפה הנבחרת במונדיאל הנבחרות שאינן מוכרות על ידי פיפ"א וזכתה בטורניר, בעונתו הראשונה מאז הקמתו. בדרך גברה הנבחרת על נבחרות גרינלנד, זנזיבר וגיברלטר. ב-21 בנובמבר 2006 בגביע אל"ף (גביע בו מתחרות מספר נבחרות שאינן מוכרות על ידי פיפ"א וכן נבחרות הקטרגל של קירגיזסטן וטג'יקיסטן) שיחקה הקבוצה נגד נבחרת טיבט, כאשר במשחק ניצחה צפון טורקיה בתוצאה 10-0, ובכך שברה את שיא הניצחון הגדול ביותר בתולדותיה, שעמד על ניצחון 6-2 על לפלנד.
טרפלגר

האם התכוונתם ל... כף טרפלגר – כף בדרום-מערב ספרד. מפורסם בשל קרב טרפלגר שנערך סמוך אליו קרב טרפלגר – הקרב הימי העיקרי והחשוב ביותר של מלחמות נפוליאון. נערך ב-21 באוקטובר 1805 ממערב לכף טרפלגר כיכר טרפלגר – הכיכר המרכזית של לונדון, שבה הונצח ניצחונה של בריטניה על צרפת בקרב טרפלגר יום טרפלגר – יום חגיגות בבריטניה, הנערך בכל שנה ב-21 באוקטובר לזכר ניצחונו של אדמירל הוריישו נלסון בקרב טרפלגר טרפלגר (סדרת צוללות) – סדרת צוללות גרעיניות של הצי המלכותי, צוללות התקיפה המתקדמות ביותר קרחון טרפלגר – קרחון בהרי ויקטורי שבאנטארקטיקה
אקדמיה ללשון

אקדמיה ללשון הוא גוף העוסק בהכוונתה ובקידומה של שפה מסוימת. פעמים רבות מוקמת אקדמיה ללשון מכוח חוק, ולהחלטותיה תוקף מחייב, במדינה שבה הוקמה האקדמיה, במידה שנקבעה בחוק זה. ערך מורחב – האקדמיה ללשון העברית בישראל פועלת האקדמיה ללשון העברית, מכוח חוק המוסד העליון ללשון העברית, תשי"ג-1953. האקדמיה היא המוסד הפוסק בתחום הלשון בישראל, והחלטותיה בענייני דקדוק, כתיב, מינוח או תעתיק שנתפרסמו ב"רשומות" מחייבות את מוסדות החינוך והמדע, מוסדות המדינה והרשויות המקומיות. ההחלטות אינן מחייבות את הציבור הרחב, ולכן השפעתה על משתמשי השפה אינה רבה כל כך, בפרט בכל הנוגע לחידושי מילים, אף על פי שישנם לא מעט חידושי לשון שהתקבלו בציבור. בישראל פועלת גם האקדמיה ללשון הערבית, מכוח חוק המוסד העליון ללשון הערבית, התשס"ז-2007. לשפה הערבית, כשפה המדוברת במדינות רבות, אקדמיות אחדות העוסקות בה. הוותיקה שבהן היא האקדמיה הערבית בדמשק, שהוקמה בשנת 1918, במהלך שלטונו של פייסל הראשון, מלך עיראק. האקדמיה הירדנית ללשון הערבית הוקמה בשנת 1924, ובשנת 1934 הוקמה האקדמיה ללשון הערבית בקהיר, לשם קידום והכוונה של השפה הערבית במצרים. בשפה הספרדית עוסקות 25 אקדמיות, במדינות השונות הדוברות שפה זו. גם שפה שאיננה שפה רשמית במדינה מסוימת זוכה לאקדמיה ללשון העוסקת בה. דוגמה לכך היא שפת יידיש, שבה עוסק מכון ייווא. כתב שפה משפחת שפות קוד שפה מדיה וקבצים בנושא אקדמיה ללשון בוויקישיתוף
אוסמוליט

אוסמוליט (Osmolyte) היא תרכובת אורגנית המומסת בתמיסה שבתוך תאים חיים. יש לה תפקיד בשמירה על נפח התא ואיזון הנוזלים. למשל, כאשר התא מתנפח בגלל לחץ אוסמוטי (לחץ הנוצר כתוצאה ממגמת החומר להשוות ריכוזים, היחס בין לחץ התמיסה המרוכזת לתמיסה הפחות מרוכזת), תעלות המעטפת נפתחות ומאפשרות זרימה החוצה של אוסמוליט הנושאת איתה מים כדי לשמור נפח תא נורמלי. על בסיס עקרונות פעילות האוסמוליט חושב העומק המרבי בה יכולים להיות דגים - 8,200 מטר. דוגמאות לאוסמוליט: TMOA\TMA - Trimethylamine N-oxide ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
אוסקר שטראוס

אוסקר סולומון שטראוס‏ (Oscar Solomon Straus‏; 23 בדצמבר 1850 - 3 במאי 1926), דיפלומט, סופר ופוליטיקאי אמריקני; היה היהודי הראשון שכיהן כחבר בקבינט של ארצות הברית. שטראוס נולד למשפחה יהודית באוטרברג, על יד קייזרסלאוטרן שהייתה אז בבוואריה, בנם הצעיר של שרה ולזר שטראוס. האב עזב את המדינה בשנת 1852 והיגר לארצות הברית. שנתיים לאחר מכן הצטרפו אליו אשתו, שלושת בניו ובתו במדינת ג'ורג'יה, מקום מושבו. מלחמת האזרחים רוששה את משפחת שטראוס, והם עברו להתגורר בעיר ניו יורק באמצע שנות השישים של המאה ה-19. בניו יורק רכש שטראוס תואר במשפטים באוניברסיטת קולומביה. לאחר לימודיו התמחה במקצוע המשפטים, ואז ייסד משרד עורכי דין עצמאי. באותה עת אביו ושני אחיו עשו חיל בעולם העסקים. ב-1881 עזב שטראוס את משרד עורכי הדין והצטרף לעסק המשפחתי המצליח ליבוא כלי חרסינה: "ל. שטראוס ובניו". שטראוס לקח חלק פעיל במירוצו לנשיאות של גרובר קליבלנד בשנת 1885. קליבלנד נבחר לנשיאות, ובשנת 1887 מינה את שטראוס לתפקיד הציר האמריקני באימפריה העות'מאנית על-פי עצתו של הנרי וורד ביצ'ר. שטראוס כיהן בתפקידו זה עד שנת 1889, וכן בשנים 1898 - 1899. בשנת 1906 מונה על ידי תאודור רוזוולט לתפקיד מזכיר המסחר והעבודה, חבר הקבינט. שטראוס היה היהודי הראשון בתולדות ארצות הברית שזכה לשבת בקבינט. אחריו כיהנו שרים יהודים רבים בממשלה הפדרלית. בשנת 1909 מונה לשגריר ארצות הברית באימפריה העות'מאנית, תפקיד בו כיהן כשנה אחת. בשנת 1912 התמודד על משרת מושל מדינת ניו יורק כפרוגרסיבי, והפסיד. שימש כיועץ לנשיא וודרו וילסון. שטראוס דיבר רבות למען ביטחונה של יהדות רוסיה, והיה ידיד התנועה הציונית ונדבן. היה חבר בוועד היהודי-אמריקני. היה בין יוזמי תוכנית גלווסטון. היה חבר ועדת סקר לארץ ישראל מטעם ארצות הברית שהוקמה ביוני 1914 וכללה גם את סטיפן ויז, לואי ברנדייס והנרי מורגנטאו. הוא חיבר מספר ספרים, בהם ספר זכרונותיו: "תחת ארבעה ממשלים, מקליבלנד ועד טאפט". שטראוס מת בניו יורק בגיל 75. אחיו, איזידור שטראוס (1845 - 15 באפריל 1912), מייסד-שותף של Macy's, חבר קונגרס. אחיו, נתן שטראוס (1848 - 1931), איש עסקים ונדבן. העיר נתניה נקראה על שמו. נכדו, רוג'ר ויליאמס שטראוס הבן (1917 - 2004), מוציא לאור בן-ציון אייזנשטט, שטרויס אסקאר, דור רבניו וסופריו, תרנ"ה-תרס"ה, חלק ו, עמוד 69, באתר היברובוקס "אוסקר שטראוס", במהדורת 1901–1906 של האנציקלופדיה היהודית (באנגלית) יהודי בשולחן הקבינט, מתוך הבלוג "יואב קרני בוושינגטון". אוסקר שטראוס, באתר "Find a Grave" (באנגלית) אוסקר שטראוס, באתר אנציקלופדיה בריטניקה (באנגלית) כתבי אוסקר שטראוס בפרויקט גוטנברג (באנגלית) אוסקר שטראוס, דף שער בספרייה הלאומית סְטְרוֹס בהגייה האמריקנית בנימין יפה, דיוקנה של ארץ ישראל 1914-1840, דביר וכרטא, עמ' 256 תרגום חופשי. במקור: "Under Four Administrations: From Cleveland to Taft"
פרפרים בבטן

פרפרים בבטן הוא ביטוי המתאר תחושת אי נוחות קלה בבטן המתרחשת בעת התרגשות מתמשכת. בעת מתח או התרגשות שולחת מערכת העצבים הסימפתטית אותות אשר גורמים לשחרור מוגבר של ההורמון אדרנלין, אשר תפקידו הוא הכנת הגוף להתמודדות עם איום פיזי או גורם מאיים אחר. שחרור האדרנלין מביא להאצת הדופק, לעלייה בקצב הנשימה, לכיווץ כלי הדם באזורים שונים בגוף (כדי לאפשר לדם רב יותר לזרום לעבר השרירים), עיכוב הפרשת בלוטות, הרחבת האישונים, הרפיית שלפוחית השתן, האטת פעילות הקרביים והקטנת כמות הדם המוזרמת אליהם. כאשר מצב זה מתמשך, עשוי האדם לחוש באי נוחות קלה בקרביים הנובעת מאי ספיקת דם בכמות הרגילה לאזור זה. תחושה זו אופיינית להתרגשות המלווה התאהבות או מתח הגורר דריכות מתמשכת, למשל מתח שלפני מבחן. בלדד השוחי, איך נוצרים פרפרים בבטן?, באתר nana10‏, 8 בנובמבר 2005 נטע סופר צור, למה התרגשות גורמת לתחושה של פרפרים בבטן?, באתר הארץ, 23 באפריל 2019 ערך זה הוא קצרמר בנושא פיזיולוגיה. אתם מוזמנים לתרום לוויקיפדיה ולהרחיב אותו.
פרון

האם התכוונתם ל... פרון (אל) – האל הראשי במיתולוגיה הסלאבית פרון (צרפת) – עיר צרפתית אישים: חואן דומינגו פרון – מנשיאי ארגנטינה, על שמו האידאולוגיה פרוניזם אווה פרון – רעייתו השנייה של חואן פרון איסבל פרון – רעייתו השלישית של חואן פרון פירון פראון
הליטורגיה הקדושה

הליטורגיה הקדושה (ביוונית: Θεία Λειτουργία) היא שמו של טקס האוכריסטיה כפי שהוא מתנהל במנהג ביזנטיון, המשמש את הכנסייה האורתודוקסית המזרחית ורבות מהכנסיות האוניאטיות. היא מקבילה למיסה בכנסייה הקתולית הלטינית וכנסיות מערביות אחרות. כמותה, הטקס בנוי על בציעת לחם הקודש לשם האכלת המשתתפים וגמיעה סמלית מהיין. על פי האמונה הנוצרית, הלחם והיין הופכים לבשרו ולדמו של ישו, אף על פי שלא משתנה צורתם, בטרנסובסטנציאציה. הטקס מאזכר את הסעודה האחרונה של ישו ותלמידיו, מפיצי בשורתו. האזכור הקדום ביותר של הסעודה האחרונה מופיע ככל הנראה בתוך "האיגרת הראשונה אל הקורינתים", בדבריו של פאולוס: "כִּי־כֵן קִבַּלְתִּי אֲנִי מִן־הָאָדוֹן וּמָסַרְתִּי לָכֶם כִּי הָאָדוֹן יֵשׁוּעַ בַּלַּיְלָה אֲשֶׁר־נִמְסַר בּוֹ לָקַח אֶת־הַלָּחֶם׃ וַיְבָרֶךְ וַיִּבְצַע וַיֹּאמַר קְחוּ אִכְלוּ זֶה גוּפִי הַנִּבְצָע בַּעַדְכֶם עֲשׂוֹּ־זֹאת לְזִכְרִי" (האיגרת הראשונה אל הקורינתים, פרק 11, פסוקים 23–24). בליטורגיה מקובל להשתמש בלחם חיטים. על פי הבשורות של מתי, מרקוס ולוקאס, הסעודה האחרונה התרחשה בעת חג הפסח, לכן מדובר בלחם שלא החמיץ, אולם על פי הבשורה על-פי יוחנן התרחשה הסעודה לפני חג הפסח, לכן מדובר בלחם שהחמיץ. בהתחלה נהגו כל הזרמים, פרט לכנסייה הארמנית, להשתמש בלחם שהחמיץ והומלח. הכנסייה הארמנית השתמשה בלחם שלא החמיץ ולא נאפה. הכנסייה הקופטית השתמשה בלחם שהחמיץ, אך לא הומלח. במאה השישית הכנסייה המרונית קיבלה את מנהג הלחם הארמני ובהמשך בין המאה השמינית ובין המאה ה-12 עבר המנהג גם למערב. במאה ה-11 התפתח פולמוס בין המערב ובין המזרח על סוג הלחם שיש להשתמש בו ולבסוף בסינוד פירנצה, ב-1432, הוחלט ששני סוגי הלחם כשרים לשימוש, אולם בכל מקום צריכים ללכת לפי מנהג המקום. במאה ה-16 שבה הכנסייה האנגליקנית להשתמש בלחם שתפח - הכנסייה הקלוויניסטית, לעומתה, משתמשת בלחם שלא תפח. מדיה וקבצים בנושא הליטורגיה הקדושה בוויקישיתוף
לאו השלישי

האם התכוונתם ל... לאו השלישי (אפיפיור) – אפיפיור (795-816) לאו השלישי (קיסר) – קיסר האימפריה הביזנטית (717-741) לאו השלישי, מלך ארמניה – מלך ממלכת קיליקיה הארמנית (1270-1289) לאו השלישי, מלך אבחזיה – מלך ממלכת אבחזיה (960-969)
לאו (אפיפיור)

האם התכוונתם ל... לאו הראשון (אפיפיור) – אפיפיור (440-461) לאו השני (אפיפיור) – אפיפיור (682-683) לאו השלישי (אפיפיור) – אפיפיור (795-816) לאו הרביעי (אפיפיור) – אפיפיור (847-855) לאו החמישי (אפיפיור) – אפיפיור (903) לאו השישי – אפיפיור (928) לאו השביעי – אפיפיור (936-939) לאו השמיני (אפיפיור) – אפיפיור (963-965) לאו התשיעי (אפיפיור) – אפיפיור (1049-1054) לאו העשירי (אפיפיור) – אפיפיור (1513-1521) לאו האחד עשר – אפיפיור (1605) לאו השנים עשר – אפיפיור (1823-1829) לאו השלושה עשר – אפיפיור (1878-1903)
לאו (קיסר)

האם התכוונתם ל... לאו הראשון – קיסר האימפריה הביזנטית (457-474) לאו השני – קיסר האימפריה הביזנטית (474) לאו השלישי – קיסר האימפריה הביזנטית (717-741) לאו הרביעי – או לאו הרביעי הכוזרי קיסר האימפריה הביזנטית (775-780) לאו החמישי – או לאו החמישי האמני, קיסר האימפריה הביזנטית (813-820) לאו השישי – או לאו השישי הנבון, קיסר האימפריה הביזנטית (886-912)
שיר ערש

שיר ערש הוא שיר המושר באוזני ילדים לפני השינה, ונועד להרדימם. שירי ערש שייכים לסוגה של שירים המהווים חלק מפולקלור עממי, הם עוברים מדור לדור ונחרתים כחוויית ילדות וכזיכרון נוסטלגי עליו מתרפקים ברגעי געגועים. הדימוי הקלסי שלהם מוכר בתמונת האם המנדנדת את ילדה בעריסתו ושרה לו בקול שקט ונוגה, כאשר הקצב של השיר מותאם לקצב תנועתה של העריסה או של התינוק המעורסל בזרועות אימו או אביו. שירי ערש מאופיינים בנימה רגשנית, ובמילים החוזרות על עצמן ומבטאות עצב קיומי וחרדת ההורה לשלום ילדו ולהרגעת פחדיו. בהיותם חלק מהתרבות העממית, יש בהם מאפיינים אחרים המושפעים מהאירועים המתרחשים סביב, וכוללים מסרים שונים הקשורים אל יחסי הילד עם ההורה ועם החברה סביבו. מאפיינים כאלה מצויים בשירי הערש העבריים לדורותיהם: שירים המזכירים את האב או האם שאינם נמצאים ועוד ישובו, כמו בשירו המפורסם של יחיאל היילפרין "נומי נומי". שירים הכוללים מסרים לאומיים וחינוכיים, לדוגמה: השיר "שכב בני" שכתב עמנואל הרוסי. שירים בעלי נופך דתי או מסורתי, לדוגמה: השיר "משה בתיבה". שירי ערש המכילים, כמו באגדות ילדים, דמות מפחידה של פיה רעה או חיה טורפת, לדוגמה: "שיר ערש לכבשה". שיר ערש שהולחן ללא מילים לדוגמה: "שיר ערש לכינור" של יוהנס ברהמס. סיפור לפני השינה לילך לחמן (עורכת), יבוא גדי זהב: אסופת שירי ערש, הספריה החדשה, 2015. הרצאה מוקלטת בנושא שירי ערש מפחידים וכבדים שנכתבו לילדים, מתוך: 'פה ושם בארץ ישראל- פודקאסט' שירי ערש אירופאים רמי בר גיורא, שיר הערש כאספקלריה לבעיות בהורות המוקדמת עוזי דורנאי, מבחר שירי ערש ידועים כרמל ויסמן, שירי הרס דני ספקטור, לאן נעלמו שירי הערש, באתר ynet, 16 באוגוסט 2007 דב נוי, "בני יגלה למקום תורה" (למוטיב "הגדולה העתידה" בשירי-הערש היהודיים), דבר, 28 בספטמבר 1983, המשך פרויקט שירי הערש של בית אבי חי, אמנים שרים ומספרים על שירי הערש של ילדותם עיונים בספרות ילדים, - גיליון 7, תשנ"ה, הוקדש לשירי ערש מירי ברוך, שירי הערש מפולקלור לספרות ילדים, עיונים בספרות ילדים 2, תשמ"ו עדי זליכוב רלוי, איך הפך רגע קסום של השכבת פעוטות לאסופת שירים מפחידה?, באתר הארץ, 25 במרץ 2019 אליהו הכהן, שירי הערש בימי העלייה הראשונה (א): התעורר, בן יקיר, בבלוג "עונג שבת", 30 באוקטובר 2020 אליהו הכהן, שירי הערש בימי העלייה הראשונה (ב): בכורי, ילדוני העברי, בבלוג "עונג שבת", 4 בדצמבר 2020 אליהו הכהן, שירי הערש בימי העלייה הראשונה (ג): שִׁיר הָעֶרֶשׂ עִבְרִיָּה שֹׁרָרֶת, בבלוג "עונג שבת", 8 בינואר 2021 אליהו הכהן, שירי הערש בימי העלייה הראשונה: נומה פרח, בני מחמדי, בבלוג "עונג שבת", 28 במאי 2021 שירי ערש, דף שער בספרייה הלאומית ינאי ספיר, כל התפקידים של שירי הערש, באתר הארץ, 12 ביוני 2015 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.